Prijedlog!

Na temelju odredbe članka 35. stavka 2. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19), članka 20. i članka 30. Statuta općine  Vela Luka („Službeni glasnik Općine Vela Luka“, broj:04 /2018 Općinsko vijeće općine  Vela Luka na svojoj _________ sjednici održanoj dana_______ 2020. godine donosi 
ODLUKU
O učestvovanju Općine Vela Luka na elektroničkoj dražbi za prodaju nekretnine u predjelu Sitnica
Članak 1.
Ovom odlukom odobrava se sudjelovanje i nadmetanje u postupku druge elektroničke javne dražbe s ciljem kupovine nekretnine koja se prodaje u stečajnom postupku, i to nekretnine čest.zem. 11629/2 ZU  4987  KO Vela Luka površine 16886 m2.  u naravi šuma u predjelu Sitnica, ukupne površine 16886 m2, a koja se prodaje u postupku stečaja nad KONSTRUKTOR VRANAC d.o.o. Vela Luka.
Članak 2.
Nekretnini iz članka 1. ove Odluke utvrđena je vrijednost predmeta prodaje u iznosu od 151.000,00 kuna, s početnom cijenom za drugu javnu dražbu  u iznosu od 75.500 kuna.
Članak 3.
Predmetnu nekretninu Općina namjerava kupiti za potrebe izgradnje solarne elektrane.

Članak 4.
Za sudjelovanje u elektroničkoj javnoj dražbi Općina Vela Luka će uplatiti jamčevinu u iznosu od 15.100 kuna. 
Članak 5.
Općinsko vijeće Općine Vela Luka ovlašćuje Općinsku Načelnicu za sudjelovanje i nadmetanje u postupku elektroničke javne dražbe, u cilju kupnje navedene nekretnine iz članka 1. ove Odluke u novčanom iznosu zaključno do 112.500,00 kuna. 
Sredstva za realizaciju biti će osigurana u Izmjenama i dopunama Proračuna Opšine Vela Luka za 2020. Godinu.
Članak 6.
Ova Odluka stupa na snagu osmog dana od dana objave u “Službenom glasniku Općine Vela Luka ”.
Predsjednik
Zoran Manestar
Obrazloženje

Predlaže se Općinskom vijeću donošenje ove Odluke kojom bi se omogućilo sudjelovanje Općine Vela Luka u javnoj dražbi za prodaju nekretnine oznake. k.čest.zem. 11629/2 KO Vela Luka površine 16886 m2. Početna cijena na javnoj dražbi je 75.500,00 kuna, odnosno 4.47 kuna/m2.

Prostornim planom DNŽ definirano je područje namijenjeno za solarnu elektranu na brdu Vela strana, iznad polja Sitnica. Navedeno područje obuhvaća između ostalih i predmetnu k.č.z. 11629/2 KO Vela Luka. 

Kupnjom predmetne čestice Općina bi mogla istu iznajmiti/prodati zainteresiranim investitorima za gradnju solarne elektrane. Time bi Općina aktivno sudjelovala u privlačenju potencijalnih investitora za ulaganje u solarne elektrane na području Općine Vela Luka, jer bi imala za ponuditi zainteresiranim investitorima imovinsko-pravno uredno zemljište, na kojem se može odmah investirati. 

